།གསང་སྔགས་ལམ་
གྱི་ཁྱད་པར་ལས། །རྟོགས་པའི་ཡེ་ཤེས་སོ་སོར་སྐྱེ། །ཕ་རོལ་ཕྱིན་པའི་ཐོས་བསམ་གྱིས།
རྟོགས་པ་རྗེས་དཔག་ཉིད་དུ་སྐྱེ། །དེ་གོམས་པ་ལ་མངོན་སུམ་ཡང༌། །སྣང་སྟོང་ནམ་མཁའ་ལྟ་
བུའམ། །གསལ་སྟོང་རིག་པ་ཉིད་དུ་འཆར། །རྡོ་རྗེ་ཐེག་པའི་ཐབས་མཁས་ཀྱིས། །ཐོག་མར་
མངོན་སུམ་ཉིད་དུ་སྐྱེ། །དེ་ལའང་དཔེ་དང་དོན་གྱི་ནི། །དབྱེ་བས་ཡེ་ཤེས་གཉིས་སུ་བཤད། །
རྟོགས་པ་བདེ་སྟོང་ཟུང་འཇུག་སྟེ། །སངས་རྒྱས་ཀུན་གྱི་སྡོམ་པར་བཤད། །རང་བཞིན་ལྷན་
སྐྱེས་ཅིག་ཉིད་ཀྱང་། །རྟོགས་བྱེད་ཐབས་ཀྱི་ཁྱད་པར་གྱིས། །རྣམ་གྲངས་རྣམ་གྲངས་མིན་པ་ཡི།
དོན་དམ་གཉིས་སུ་འབྱེད་པའང་བཤད། །རྡོ་རྗེ་ཐེག་པར་ཉམས་མྱོང་གི །ངེས་དོན་འཁོར་ལོ་
གསུམ་པ་ཡི། །ཆོས་སྐད་ཇི་བཞིན་མ་ནོར་བར། །འཆད་མཁས་རྗེ་བཙུན་གྲགས་པའི་གཞུང་། །
ཐེག་པ་ཆེན་པོའི་ཚུལ་གཉིས་པོར། །རིགས་པས་སྒྲོ་འདོགས་ཆོད་པའི་ཚུལ། །ངོ་བོ་ཉིད་མེད་སྨྲ་
བའི་གཞུང་། །ཇི་བཞིན་འཆད་མཁས་གྲགས་པའི་མཚན། །དབུ་མའི་རིག་པ་རང་རང་བློས། །
གཞན་དུ་དྲངས་ནས་གསང་སྔགས་ཀྱི། །ངེས་དོན་དེ་ལྟའི་ལམ་ནས་ནི། །འཆད་མཛད་གཞན་
དང་མ་བསྲེ་ཤིག །འདི་ནི་ཕྱི་རབས་གསང་སྔགས་འཛིན། །རྒྱུད་གསུམ་མན་ངག་དང་བཅས་པ། །
འཆད་ཅེས་ཟེར་བའི་སོམ་ཉི་ཅན། །རྣམས་ཀྱི་ཚོད་དཔགས་སེལ་ཕྱིར་དུ། །རྒྱུད་འགྲེལ་མན་ངག་
ལ་བལྟས་ནས། །ལེགས་པའི་བློ་ཡིས་རིགས་པར་སྦྱར། །ལུང་སྦྱོར་གཞུང་བཞིན་བཀླགས་པས་
འགྲུབ། །དགེ་བས་རྡོ་རྗེ་འཛིན་ཐོབ་ཤོག། །།མངྒ་ལམྦྷ་ཝནྟུ།།
༄༅། །ན་མཿགུ་རཱ་ཝེ། རྗེ་བཙུན་ཕྱི་མའི་གཞུང་འཛུགས་པར། ཁས་ལེན་བྱེད་པོའི་
མཁས་པ་འགའ། ཁོ་བོ་ཅག་གི་རྗེ་བླ་མས། །ལམ་འབྲས་དབུ་ཞབས་དཀྲུགས་ཞེས་ཟེར།
གསུམ་ཐོག་མར་རྒྱུ་དུས་ཀྱི། །དབང་བསྐུར་མི་མཛད་པས་དཀྲུགས་ན། ། རྗེ་བཙུན་ཆེན་པོའི་
220

སྙན་རྒྱུད་ཀྱི་སྦས་དོན་ལ་འཁྲུལ་པ་སྤོང་བ་མཐུ་སྟོབས་དབང་ཕྱུག་གི་དགོངས་པ་རྣམ་ངེས་ཆོས་ཚན་བཅུ་གཅིག་པ།
གཞུང་ཇི་ལྟའི། ཁྲིད་ཡིག་མཛད་པའང་དེར་ཐལ་ལོ། །སྐབས་དེར་དངོས་སུ་མ་བཤད་ཀྱང་། །
དོན་གྱིས་ཐོབ་པ་ཡིན་ཞེ་ན། །ཐོག་མར་བློ་ཆོས་སུ་འགྲོ་བའི། །གདམས་ངག་འཆད་ལ་དབང་མི་
དགོས། །བླ་མའི་རྣམ་གཞག་བཤད་ཙམ་གྱིས། །དབང་བསྐུར་སྔོན་དུ་འགྲོ་དགོས་ན། །བླ་མར་
མཆོད་བརྗོད་བྱས་པ་ཡི། །གཞུང་ལུགས་ཀུན་ལ་དེར་ཐལ་ལོ། །དེ་ལྟར་གཞུང་གི་གོ་རིམ་བཞིན། །
གང་ཟག་ཅིག་ཉིད་བཀྲི་བ་ཡི། །ཁྲིད་འཆད་ཚེ་ན་རྒྱུ་དུས་ཀྱི། །དབང་བསྐུར་གང་དུ་བཤད་ས་
དེར། །མཛད་པས་གོ་རིམ་འཁྲུགས་འགྱུར་ན། །འོག་ཏུ་བཤད་པ་ཐམས་ཅད་ཀྱི། །གོང་དུ་བཤད་
པས་སྨོས་ཅི་དགོས། །ཉམས་སྣང་རྒྱས་པར་བཤད་ཟིན་པའི། །འོག་ཏུ་བཤད་པས་འཁྲུག་
འགྱུར་ན། །རྡོ་རྗེའི་ཚིག་རྐང་དེ་ཉིད་ཀྱིས། །ཤེས་བྱེད་དེ་ཕྱིར་དེར་འགྱུར་རོ། །དེས་ན་གཞུང་
ཚོགས་ཇི་སྙེད་ཀྱིས། །ལས་དང་པོ་ཞིག་བཀྲི་བའི་ཚེ། །ཉམས་ལ་སྤྲོ་བ་སྐྱེད་མཛད་ཀྱི། ཁྲིད་
ཀྱི་ཚུལ་དུ་དེར་མི་འཆད། །འོན་ཀྱང་སྣང་གསུམ་གཞུང་ཙམ་གྱིས། །ལམ་འབྲས་རྫོགས་པར་
འཁྲིད་ནུས་པའི། །གང་ཟག་འགའ་ལ་སྣང་གསུམ་གྱི། །སྐབས་སུ་དབང་བསྐུར་དོན་གྱིས་ཐོབ། །
ཅི་ཕྱིར་ཞེ་ན་ཉམས་བཅོ་ལྔ། །ཁྲིད་ཀྱི་ཚུལ་དུ་འཆད་དགོས་ཤིང་། །བདེ་བར་གཤེགས་པའི་
བཤད་པ་ཡང་། །རང་བྱིན་བརླབས་པར་འཆད་ཕྱིར་རོ། །འདི་ཡང་བཤད་པ་ཙམ་ཡིན་གྱི། །ལག་
ལེན་ཁྲིད་ཀྱི་ཚུལ་དུ་ནི། །སུས་ཀྱང་བཤད་པ་མེད་པའི་ཕྱིར། །དཔེར་ན་སྣང་གསུམ་ཁྲིད་བོར་
ནས། །རྒྱུད་གསུམ་ཉིད་ནས་བསྟན་ཆོག་པའི། །རིགས་ཤིག་བཤད་ཀྱང་ལག་ལེན་དུ། །བྱས་
ན་རང་བཟོར་འགྱུར་བ་བཞིན། །སེམས་སྐྱེད་ཁྲིད་རྣམས་རྫོགས་པའི་འོག །སྨོན་འཇུག་བླངས་
པས་དཀྲུགས་འགྱུར་ན། །བྱང་ཆུབ་སེམས་པའི་སྤྱོད་པ་ལ། །འཇུག་པའི་གཞུང་གིས་ཀྱང་དེར་
འགྱུར། །དོན་དམ་བྱང་ཆུབ་སེམས་སྒོམ་པ། །སྔགས་ལུགས་ཡིན་ཕྱིར་དབང་དགོས་ན། །
སྔགས་ལས་བཤད་པའི་དོན་དམ་སེམས། །མདོ་སྡེའི་རྒྱན་སོགས་ལས་ཀྱང་འབྱུང༌། །ལ་ལ་ངོ་
བོ་ཉིད་མེད་སྨྲའི། །དོན་དམ་བྱང་སེམས་འདིར་སྒོམ་ཟེར། །ལུགས་འདིའི་སྟོང་པ་ཉིད་ལ་ནི། །
དོན་དམ་བྱང་སེམས་སུ་མི་འཆད། །གཞུང་དུ་རྒྱུ་དུས་དབང་བསྐུར་གྱི། །ཐོག་མར་འཁོར་འདས་
དབྱེར་མེད་བཤད། །རྗེས་སུ་བཤད་པས་དཀྲུགས་འགྱུར་ན། །རྒྱུད་ལས་ཀྱང་ནི་དེར་ཐལ་ཏེ། །
དབང་བསྐུར་ནས་ནི་དེ་ཉིད་བཤད། །ཅེས་དང་ཕྱི་ནས་བཤད་པར་བྱ། །ཞེས་དང་རྗེ་བཙུན་ཉིད་
221

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
ཀྱིས་ཀྱང་། །དེ་ལྟར་བཤད་པ་ཡིན་ཕྱིར་རོ། །ཆོས་རྗེ་བླ་མས་ལམ་དུས་ཀྱི། །རྗེས་ལ་འཁོར་
འདས་དབྱེར་མེད་བཤད། །རྒྱུ་ལམ་གཉིས་ཀྱི་བར་མཚམས་སུ། །ཁྱེད་ཀྱིས་འཆད་པས་དཀྲུགས་
ཤེ་ན། །དབང་བཞི་པོ་དང་རིམ་གཉིས་དང་། །རྒྱུ་ལམ་འབྲས་བུ་ཐམས་ཅད་ལ། །དབྱེར་མེད་
ལྟ་བས་རྒྱས་འདེབས་ཕྱིར། །འཆད་ཚུལ་ཀུན་ཀྱང་འཁྲུགས་པ་མེད། །ངོ་བོ་ཉིད་མེད་སྨྲ་བ་ཡི། །
འཁོར་འདས་དབྱེར་མེད་འདིར་མི་མཁོ། །ནམ་མཁའ་ལྟ་བུར་མེད་དགག་ཏུ། །རོ་གཅིག་པ་ཉིད་
དེར་བཤད་ཕྱིར། །མེད་མི་རུང་བ་མ་ཡིན་པའི། །སེམས་བསྐྱེད་སྡོམ་པ་སོགས་འཆད་པས། །
དཀྲུགས་ན་སྔགས་ཀྱི་སྡོམ་པའི་རྟེན། །སེམས་བསྐྱེད་སྡོམ་པ་དགོས་མིན་ནམ། །ས་པཎ་གྱིས་
མཛད་དེ་མི་དགོས། །ཤེ་ན་དབང་གི་ཆུ་བོ་ཡང༌། །རྗེ་བཙུན་རྩེ་མོ་མན་ཆད་ཀྱིས། །མཛད་པ་
དགོས་དེ་ཅི་ཡི་ཕྱིར། །ཕྱི་ཡི་བསྐྱེད་རིམ་གོམས་རྗེས་སུ། །ནང་གི་བསྐྱེད་རིམ་འཆད་པ་ཡི། །
ཐོག་མར་ལམ་དུས་དབང་བསྐུར་བ། །འདི་ཡང་དཀྲུགས་པ་ཡིན་ཞེས་ཟེར། །རྗེ་བཙུན་ཆེན་པོའི་
གསུང་ལས་ནི། །འབྲས་བུ་རྡོ་རྗེ་འཛིན་པ་ཡི། །ལུས་ལ་ཡེ་ཤེས་པ་བཅུག་ནས། །ལུས་དཀྱིལ་
སྒོམ་པ་མན་ངག་ཡིན། །ཞེས་གསུངས་པ་སོགས་ཤེས་བྱོས་ལ། །གསུང་ངག་རིན་ཆེན་འཆད་པ་
དང་། །ཉན་དང་གོམས་པ་ཡོད་ཙམ་མཆོག །ཡིན་ཕྱིར་ཕྱོགས་སུ་ལྟུང་མི་འཚལ། །ཅེས་པ་འདི་
ཡང་བྲག་དཀར་བ། །སེམས་དཔའ་ཆེན་པོའི་ཞལ་གྱི་ངོར། །སྦྱར་བས་ཕྱོགས་འཛིན་ཞི་གྱུར་ཅིག །
ཅེས་འདིའང་འདྲི་པོ་ཆོས་རྒྱལ་ལོ།། །།མངྒ་ལཾ།། །།
༄༅། །ན་མཿགུ་རཱ་ཝེ། ལམ་འབྲས་པ་ཕྱི་མ་རྣམས་ཀྱི་ལྟ་བ་བརྟགས་པའི་རབ་ཏུ་བྱེད་པ།
ཀྱེ་ཧོ། མ་དག་སྣང་བ་འཁྲུལ་ངོའི་ཆོས་སུ་བཤད། །འཁྲུལ་ངོ་ཞེས་པ་མེད་བཞིན་སྣང་བའི་
གསུང༌། །ཡང་དག་ཀུན་རྫོབ་ཡོད་སྨྲའི་ལམ་འབྲས་པས། །ཕྱིས་བྱུང་ཆོས་ཀྱི་གཏམ་དང་མ་
བསྲེས་སམ། །གང་སྣང་སེམས་སུ་སྨྲ་བའི་སྒོམ་ཆེན་པ། །སྔོན་བྱོན་རྣམས་ནི་དོན་སྣང་རྫུན་པར་
།ཕྱི་དོན་ཡོད་སྨྲའི་ཕྱིས་བྱུང་ལམ་འབྲས་པས། །སྣང་ཚད་སེམས་ཤེས་བྲག་ཆར་སྨྲ་བྱེད་དམ། །
ཕྱི་རོལ་དོན་ཡོད་ཅེས་པ་ཐེག་ཆེན་པ། །རང་གི་ལུགས་སུ་འཆད་པ་སུ་ཡང་མེད། །ཕྱི་དོན་ཁས་
ལེན་བྱེད་པའི་ལམ་འབྲས་པས། །གཟུང་འཛིན་རྫས་གཞན་ཁས་ལེན་བྱེད་མིན་ནམ། །ལམ་
222

སྙན་རྒྱུད་ཀྱི་སྦས་དོན་ལ་འཁྲུལ་པ་སྤོང་བ་མཐུ་སྟོབས་དབང་ཕྱུག་གི་དགོངས་པ་རྣམ་ངེས་ཆོས་ཚན་བཅུ་གཅིག་པ།
བཞེད།
ནོར་རམ།
འབྲས་ལྟ་བ་ཐལ་རང་དབུ་མའི་ལུགས། །འཁོར་ལོ་གསུམ་པ་སེམས་ཙམ་ལུགས་སོ་ཞེས། །ཐག་
ཆོད་མགྱོགས་པར་བྱེད་པའི་ལམ་འབྲས་པས། །ཟུང་འཇུག་ལྟ་བ་གང་ནས་ཇི་ལྟར་བཙལ། །
ཟུང་འཇུག་ཅེས་བྱ་བདེན་གཉིས་ཟུང་འབྲེལ་ལ། །འཆད་ཅེས་ཟེར་བའི་བྱིས་རྣམས་མགུ་བྱེད་ཀྱི།
བསྡུས་སྐད་ངོ་སོར་བྱེད་པའི་ལམ་འབྲས་པས། །གོང་མའི་གཞུང་ལུགས་མཐའ་དག་ཆུད་གསོན་
ཏམ། །ཟུང་འཇུག་ཅེས་པ་མཉམ་གཞག་ལྟ་བའི་ཡུལ། །མཐར་ཐུག་ཉིད་དུ་རྗེ་བཙུན་སྔ་མས་
།ཟུང་འབྲེལ་ལྟ་བར་འཆད་པའི་ལམ་འབྲས་པས། །མཉམ་རྗེས་ཡུལ་གྱི་ངོས་འཛིན་མ་
།སྣང་བཞིན་བདེན་པས་སྟོང་པའི་མེད་དགག་ཆ། །དུག་ཅན་ལྟ་བའི་ཡུལ་དུ་གོང་
མས་བཤད། །ཐལ་རང་ལྟ་བ་སྨྲ་བའི་ལམ་འབྲས་པས། །རྣམ་ཀུན་མཆོག་ལྡན་སྟོང་ཉིད་འཆད་
ནུས་སམ། །ཐལ་རང་གཞུང་ན་ཐོས་བསམ་མ་གཏོགས་པ། །ལྟ་བ་རྟོགས་པའི་ཐབས་གཞན་
བཤད་པ་མེད། །ཐལ་རང་ལྟ་བ་སྨྲ་བའི་ལམ་འབྲས་པས། །དུག་ཅན་ལྟ་བ་ངོས་འཛིན་བྱེད་ནུས་
སམ། །བཙལ་བས་མ་རྙེད་ཅི་ཡང་མ་མཐོང་ལ། །དེ་ཉིད་མཐོང་ཞེས་ཐལ་རང་གཞུང་དུ་བཤད། །
གཞུང་གཞན་དངོས་སྨྲར་འཆད་པའི་ལམ་འབྲས་པས། །རང་རིག་དག་པ་གསལ་བར་འཆད་ཤེས་
སམ། །ལས་སྣང་ཞེས་པ་མེད་བཞིན་སྣང་བའི་གཏམ། །འགྲོ་དྲུག་ཡུལ་ན་རང་སྣང་ཡོད་དོ་ཞེས། །
ཕྱི་དོན་ཚད་གྲུབ་སྨྲ་བའི་ལམ་འབྲས་པས། །སྣང་གསུམ་དང་པོའི་ལྟ་བ་འཆད་ནུས་སམ།
འཁོར་བའི་ཉེས་དམིགས་བསམ་དང་རྒྱུ་འབྲས་སོགས། །བསམ་ཚུལ་གོ་རིམ་དེ་ལྟར་གསུངས་
མོད་ཀྱང་། །འཁྲིད་པའི་ཚེ་ན་ངེས་ལེགས་མངོན་མཐོའི་གཏམ། །གོ་རིམ་བཟློག་ནས་འཆད་
དགོས་མ་ཡིན་ནམ། །རྣལ་འབྱོར་པ་དང་ཉམས་སྣང་ཞེས་བྱ་བ། །གསང་སྔགས་ཁྱད་ཆོས་ཡིན་
ཕྱིར་དབང་བསྐུར་ལ། །ངེས་པར་ལྟོས་ཞེས་ཟེར་བའི་ལམ་འབྲས་པས། །ཕར་ཕྱིན་ཐེག་པའི་
ཉམས་ལེན་འཆད་ཤེས་སམ། །ཉམས་སྣང་མཐའ་དག་ཀུན་རྫོབ་བདེན་ནོ་ཞེས། །གཞན་ལ་ཁྱད་
གསོད་བྱེད་པའི་ལམ་འབྲས་པས། །གོང་མའི་ལུང་ན་བྱང་ཆུབ་ཆེན་པོའི་ལམ། །ཇི་སྐད་བཤད་
པའི་ངོས་འཛིན་བྱེད་ནུས་སམ། །བྱང་ཆུབ་ལམ་ལ་ཀུན་རྫོབ་མི་འགལ་ན། །དུ་སོགས་རྟགས་
བཅུ་ཤར་བའི་ཡུལ་ཅན་བློ། །མ་རིག་གིས་བསླད་ཤེས་པར་ཁས་ལེན་ནམ། །ཀུན་རྫོ་བ་ཅེས་བྱ་
མ་རིག་ཉིད་ཕྱིར་རོ། །གཞན་དག་ཉམས་སྣང་དོན་དམ་བདེན་ནོ་ཞེས། །མཐའ་ཅིག་ཁོ་ནར་སྨྲ་
།
223

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
བའི་ལམ་འབྲས་པས། །ཕ་རོལ་ཆོས་ཉིད་མངོན་སུམ་མཐོང་བ་ཡི། །ཚུ་རོལ་ཤེས་པ་ཡོད་པར་
ཁས་ལེན་ཏམ། །ཉམས་སྣང་ཁྲིད་ཀྱི་སྐབས་སུ་གསང་སྔགས་ཀྱི། །ཐུན་མོང་མིན་པའི་ཉམས་
རྣམས་འཆར་དགོས་ན། །དག་སྣང་ཁྲིད་ཀྱི་རྣམ་གཞག་འཆད་སྐབས་སུ། །རྫོགས་སངས་རྒྱས་
པར་ཁས་ལེན་བྱེད་ནུས་སམ། །རྒྱུད་གསུམ་སྒོ་ནས་བཀྲི་བའི་ཐོག་མར་ནི། །བླ་མས་འཁོར་
འདས་དབྱེར་མེད་སྟོན་ཞེས་གསུངས། །བུམ་དབང་ཁོ་ནའི་ལྟ་བར་འཆད་མཛད་རྣམས། །ཐོག་
མར་སྟོན་པའི་དགོངས་པ་གང་ནས་བཙལ། །བུམ་དབང་སྔོན་དུ་སོང་བའི་ཐོག་མ་ཞེས། །ངེས་
པར་འཆད་ན་རྗེ་བཙུན་གཞུང་དང་འགལ། །འཁོར་འདས་དབྱེར་མེད་ཕ་རོལ་ཕྱིན་གཞུང་ན།
མེད་ཕྱིར་གསང་སྔགས་ཁོ་ནར་འཆད་མི་འཚལ། །འཁོར་འདས་དབྱེར་མེད་ཅེས་པ་ལྟ་བའི་ཡུལ། །
དེ་རྟོགས་བྱེད་པའི་ཐབས་མཆོག་རྣམ་གཉིས་གསུངས། །ཐོས་བསམ་རིགས་པས་སྒྲོ་འདོགས་
བཅད་པ་དང་། །དབང་བསྐུར་ཆོ་གས་ཉམས་སུ་མྱོང་བའོ། །དང་པོ་ཐོག་མར་རིགས་པ་རྣམ་
གསུམ་གྱིས། །སྒྲོ་འདོགས་བཅད་ནས་བརྗོད་བྲལ་ཉམས་མྱོང་བྱ། །སེམས་དང་སྒྱུ་མ་མྱོང་བྱ་
རྣམ་གསུམ་པོ། །ཆོས་འཁོར་གསུམ་པའི་དབང་བྱས་དོན་དམ་ཆ། །རྟེན་འབྲེལ་ཤེས་པ་ཀླུ་སྒྲུབ་
གཞུང་བཞིན་དུ། །ཕལ་ཆེར་ཐ་སྙད་བདེན་པའི་དབང་དུ་བྱས། །བུམ་པའི་དབང་ལས་འཁོར་
འདས་དབྱེར་མེད་ཀྱི། །ལྟ་བ་རྟོགས་པར་རྒྱུད་དང་མན་ངག་ལས། །གསལ་བར་གསུངས་ཏེ་སྒྲོ་
འདོགས་མ་ཆོད་ཀྱང་། །ཟུང་འཇུག་ཉམས་སུ་མྱོང་བར་གདོན་མི་ཟ། །དེ་ཚེ་སྒྲོ་འདོགས་ཆོད་པར་
མ་གྱུར་ན། །རྗེས་ཐོབ་དུས་སུ་རིགས་པ་རྣམ་གསུམ་བསམ། །རིགས་པའི་དབང་ལས་སྒྲོ་འདོགས་
ཆོད་ཟིན་ན། །རྗེས་ཐོབ་དུས་སུ་ཉམས་ལེན་གནད་གསུམ་གྱིས། །དཔེ་རྣམས་དྲན་ནས་ལྟ་བའི་
རྒྱུན་ཆེན་པོ། །དྲན་དང་ཤེས་བཞིན་སྟོབས་ཀྱིས་བསྐྱང་བར་བྱ། །རིགས་པ་མ་གཏོགས་བུམ་པའི་
དབང་བསྐུར་ཙམ། །ལྟ་བ་རྟོགས་བྱེད་མིན་སྨྲའི་ལམ་འབྲས་པས། །དབང་གོང་རྣམ་གསུམ་ལྟ་
གྲུབ་ལྷག་མ་དྲུག།རྟོགས་བྱེད་ཡིན་ཞེས་ནེ་ཙོའི་འདོན་པས་སྨྲས། །འཁོར་བའི་ཆོས་རྣམས་ཚད་
མས་གྲུབ་པ་ལ། །བདེན་པས་སྟོང་པ་འཁོར་འདས་དབྱེར་མེད་ཅེས། །འཆལ་གཏམ་དབྱངས་སུ་
ལེན་པའི་ལམ་འབྲས་པས། །ཕྱིས་བྱུང་ཆོས་ཀྱི་སྐད་དང་མ་བསྲེས་སམ། །ཡོད་མ་མྱོང་བའི་
འཁོར་བའི་ཆོས་གསལ་བ། །གཟུང་འཛིན་སྣང་བས་སྟོང་ཚེ་མྱ་ངན་འདས། །གསལ་དང་སྟོང་པ་
224

སྙན་རྒྱུད་ཀྱི་སྦས་དོན་ལ་འཁྲུལ་པ་སྤོང་བ་མཐུ་སྟོབས་དབང་ཕྱུག་གི་དགོངས་པ་རྣམ་ངེས་ཆོས་ཚན་བཅུ་གཅིག་པ།
ཐ་དད་མ་ཡིན་པ། །ཟུང་འཇུག་ཅེས་བྱ་ལྟ་བའི་མྱོང་བྱར་ཤེས། །ཡེ་ཤེས་རྣམ་རྟོག་དབང་དུ་སོང་
བ་ན།